Hvorfor er en Dexa scanning mere præcis end en InBody måling i mit fitnesscenter?
En Dexa scanning anses som det mest præcise og pålidelige på markedet. Det underbygges bl.a. af følgende kilder:
kilder
https://www.birpublications.org/doi/pdf/10.1259/bjrcr.20170078
https://europepmc.org/article/med/30472111
https://www.hindawi.com/journals/cmmi/2019/3548284/
De to metoder måler muskelmasse og fedtprocent på forskellige måder: De såkaldte bioimpedansmålere (InBody maskiner), som fx findes i flere fitnesscentre, fungerer ved at sende elektrisk strøm gennem kroppen. Fedtfri masse har et højere vandindhold, og der er derfor mindre modstand i en krop med høj muskelmasse. På baggrund af modstanden i kroppen estimeres forholdet mellem fedtfri masse og fedtmasse.
En Dexa scanner er opbygget, så den nederste del sender røntgenstråler i forskellige energiniveauer op gennem lejet, hvor patienten ligger. Når røntgenstrålerne passerer gennem patienten, bliver de dæmpet af blødt væv og knoglevæv. Det betyder, at jo større muskler og knoglemasse patienten har, desto mindre røntgenstråling trænger igennem.